વિખાશાપટ્ટનમના ડીઆઈજી શ્રીકાંતે માહિતી આપતા કહ્યું છે કે નકસલીઓ અંગે માહિતી મેળવવાના પ્રયાસ થઈ રહ્યા છે. ઉંડી તપાસ ચાલી રહી છે. નકસલીઓએ તમામ રાજનેતાઓને એલર્ટ કર્યા હતા. સાથે સાથે નેતાઓને નકસલી હિટ લિસ્ટમાં હોવાની વાત કરી હતી પરંતુ આ બંને નેતાઓ ચેતવણીની અવગણના કરીને ડુબરીગુડા પહોંચી ગયા હતા. પોલીસને તેઓ પહોંચી રહ્યા છે તે અંગે કોઈ માહિતી ન હતી. મીડિયા રિપોર્ટમાં જણાવાયું છે કે અરાકુ ખીણમાં બંને પર નકસલવાદીઓએ છુપી રીતે ભીષણ હુમલો કરી દીધો હતો. હુમલામાં રાવના અંગત સહાયકનું પણ મોત થયું છે. ગોળીબારમાં ત્રણેયના ઘટના સ્થળે જ મોત થયા હતા. રાવ વાયએસઆર કોંગ્રેસમાંથી છેડો ફાડીને થોડા સમય પહેલા જ ટીડીપીમાં સામેલ થયા હતા.